ປ.ໂອບາມາ ສະເໜີ ປະຕິຮູບ ການສຶກສາ ຂັ້ນສູງ (ວີດີໂອ)
ປະທານາທິບໍດີ ບາຣັກ ໂອບາມາ ສະເໜີໃຫ້ມີການປະຕິຮູບ ການສຶກສາຂັ້ນສູງ ຂອງປະເທດຄັ້ງໃໝ່ ໃນລະຫວ່າງ ການກ່າວຄຳປາໄສ ປະຈຳສັບປະດາ ໃນວັນເສົາມື້ນີ້.
ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ ການ ສຶກສາຂັ້ນສູງຢູ່ໃນສະຫະລັດອາເມຣິກາແມ່ນບໍ່ເຄີຍມີຄວາມສຳ ຄັນແບບນີ້ມາກ່ອນ ແຕ່ຄ່າໃຊ້ຈ່າຍກໍບໍ່ເຄີຍສູງແບບນີ້ມາກ່ອນຄື ກັນ ທ່ານໂອບາມາ ກ່າວໃນຄຳປາໄສປະຈຳສັບປະດາຂອງທ່ານໃນ ວັນເສົາມື້ນີ້ວ່າ ການປະຕິຮູບທີ່ສຳຄັນຄັ້ງໃໝ່ ແນໃສ່ເພື່ອເຮັດ ໃຫ້ມະຫາວິທະຍາໄລສາມາດເຂົ້າຮຽນໄດ້ຫລາຍຂຶ້ນ ແລະເຮັດ ໃຫ້ເປັນການງ່າຍຂຶ້ນສຳລັບຜູ້ຄົນທີ່ຈະໃຊ້ຈ່າຍໃນດ້ານການສຶກ ສາຂອງພວກເຂົາເຈົ້າ ປະທານາທິບໍດີໂອບາມາເວົ້າວ່າ ການປະຕິຮູບແມ່ນຮວມທັງຂໍ້ສະເໜີ ທີ່ຈະຊ່ອຍຊາວອາ ເມຣິກັນຄຸ້ມຄອງໜີ້ສິນ ໃນຕອນເປັນນັກສຶກສາບໍ່ໃຫ້ກາຍ 10 ເປີເຊັນ ຂອງລາຍໄດ້ປະຈຳ ເດືອນຂອງພວກເຂົາເຈົ້າ ທ່ານເວົ້າວ່າພວກນັກສຶກສາໃນທຸກມື້ນີ້ສະເລ່ຍແລ້ວແມ່ນຮຽນ ຈົບພ້ອມກັບເປັນໜີ້ສິນຫຼາຍກວ່າ 26,000 ໂດລາ ທ່ານໂອບາມາເວົ້າວ່າ ການປະຕິຮູບອາດຈະບໍ່ເປັນທີ່ໄດ້ຮັບຄວາມນິຍົມຈາກທຸກໆຄົນແຕ່ ເສັ້ນທາງທີ່ພວກເຮົາກຳລັງເດີນໄປ ໃນເວລານີ້ ແມ່ນບໍ່ຍືນຍົງ ທ່ານ Mike Pence ຜູ້ປົກຄອງລັດອິນດຽນນາແມ່ນຜູ້ກ່າວຄຳປາໄສປະຈຳສັບປະດາຂອງ ພັກຣີພັບບລີກັນ ທ່ານໄດ້ຈົ່ມວ່າກ່ຽວກັບການຈັດຕັ້ງປະຕິບັດທີ່ພວມຈະເລີ້ມມີຂຶ້ນຂອງກົດ ໝາຍຮັກສາສຸຂະພາບທີ່ຮູ້ກັນໃນອີກຊື່ນຶ່ງວ່າ Obamacare ທີ່ແນໃສ່ເພື່ອສະໜອງປະກັນ ໄພສຸຂະພາບລາຄາຖືກ ໃຫ້ແກ່ຊາວອາເມຣິກັນຈຳນວນຫຼາຍລ້ານຄົນ ທ່ານ Pence ເວົ້າ ວ່າ ກົດໝາຍຮັກສາສຸຂະພາບໃໝ່ຈະແກ່ດຶງເສດຖະກິດແລະເຮັດໃຫ້ສູນເສຍວຽກເຮັດງານ ທຳ ໂດຍຈະພາໃຫ້ຊາວອາເມຣິກັນຫຼາຍໆຄອບຄົວ ມີອະນາຄົດທີ່ມືດມົວ